

На основу члана 31. Статута УОС, Предсједништво УОС ОСРС на сједници одржаној дана 26.11.2017. године у Фочи доноси

**ОДЛУКУ**

**о критеријима за формирање Коначних ранг листа судија**

**са листа за стална такмичења у ОС РС**

Члан 1.

Коначна ранг листа судија са листе за стална такмичења у ОС РС утврђује се на основу вредновања обављања службене дужности на утакмицама сталних такмичења у ОС РС коју врше контролори са Листе за стална такмичења у ОС РС.

Члан 2.

Коначна ранг листа судија са листе за стална такмичења у ОС РС је збир просјечне бројчане оцјене за обављање службене дужности и просјека освојених поена на основу тежине утакмице, која је утврђена од стране Комисије, а на основу критерија за оцјену тежине утакмице који чине саставни дио ове Одлуке.

Члан 3.

Бодовање одредби из члана 2. ове Одлуке врши се на следећи начин:

1. Направити ранг листу на основу оцјена контролора и израчунавања корективног фактора.
2. Направити ранг листу са просјечним бројем освојених поена на основу критерија о тежини утакмица.
3. На просјечну оцјену додати просјечан број освојених поена по критеријима за тежину утакмице.
4. На основу укупног броја поена направити редосљед (пласман) судија у сезони (први са највећим бројем поена, последњи са најмањим бројем поена).

Члан 4.

За реализацију ове Одлуке и вршење бодовања у складу са чланом 3. задужена је Комисија за контролу и унапређење суђења која Извјештај о формирању Коначне ранг листе судија са листе за стална такмичења у ОС РС доставља Предсједништву УОС ОСРС.

Предсједништво УОС ОСРС Коначну ранг листу судија са листе за стална такмичења у ОС РС доставља УО ОСРС и службеним лицима.

Број: 560/17 ПРЕДСЈЕДНИК УОС ОСРС

Датум: 29.11.2017. године Никола Козић, с.р.

 **КРИТЕРИЈИ ЗА ОЦЈЕНУ ТЕЖИНЕ УТАКМИЦЕ**

**НОРМАЛНА УТАКМИЦА**

**Утакмица се категорише нормалном уколико (ако):**

**РЕЗУЛТАТ 3:0**

**1. Укупан број освојених поена буде у распону од 140 до 146**

**2. Утакмица траје (ефективно):**

**- мушкарци од 73 до 78 минута**

**- жене од 76 до 82 минута**

**3. Два сета буду завршена на разлику од 2 поена**

**4. Један сет се заврши са резултатом 27:25 и више**

**РЕЗУЛТАТ 3:1**

**1. Укупан број освојених поена буде у распону од 184 до 190**

**2. Утакмица траје (ефективно):**

**- мушкарци од 98 до 103 минута,**

**- жене од 102 до 107 минута**

**3. Два сета буду завршена на разлику од 2 поена (25:23, 26:24...)**

**4. Један сет буде завршен резултатом 27:25 и више**

**РЕЗУЛТАТ 3:2**

**1. Укупан број освојених поена буде у распону од 210 до 218**

**2. Утакмица траје (ефективно):**

**- мушкарци од 114 до 121 минута**

**- жене од 117 до 124 минута**

**3. Два сета буду завршена на разлику од два поена (25:23, 26:24...)**

**4. Један од сетова заврши са резултатом 27:25 и више**

**5. Пети сет заврши резултатом 18:16 и више.**

**Сваки од наведених услова носи по 0,10 бодова тако да се за једну нормалну утакмицу добије највише 0,50 бодова (под условом да је испуњено свих пет услова).**

**ТЕШКА УТАКМИЦА:**

**Утакмица се категорише тешком уколико (ако):**

**РЕЗУЛТАТ 3:0**

**1. Укупан број освојених поена буде 147 и више**

**2. Утакмица траје (ефективно):**

**- мушкарци - 79 минута и више**

**- жене - 83 минута и више**

**3. Сви сетови заврше на разлику од 2 поена (25:23,26:24,…)**

**4. Један од сетова буде завршен са резултатом 35:33 и више**

**5. Један од сетова заврши са резултатом 30:28 и више и још најмање један сет на разлику (25:23, 26:24 ...).**

**РЕЗУЛТАТ 3:1**

**1. Укупан број освојених поена буде 191 и више**

**2. Утаккмица траје (ефективно):**

**- мушкарци - 104 минута и више**

**- жене – 108 минута и више**

**3. Најмање три сета заврше на разлику од 2 поена.**

**4. Један сет заврши резултатом 35:33 и више**

**5. Један сет заврши резултатом 30:28 и више и најмање један сет на разлику (25:23,26:24...)**

**РЕЗУЛТАТ 3:2**

**1.Укупан број освојених поена буде од 219 до 229**

**2. Утакмица траје (ефективно):**

**- мушкарци – 122 минута и више**

**- жене – 125 минута и више**

**3. Три и више сетова заврше на разлику од 2 поена**

**4. Један сет заврши са резултатом 35:33 и више**

**5. Један сет заврши резултатом 30:28 и више и још најмање један сет на разлику (25:23,26:24...)**

**6. Пети сет заврши резултатом 21:19 и више**

**Сваки од наведених услова носи по 0,30 бодова тако да се за једну тешку утакмицу добије највише 1,80 бодова, (под условом да је испуњено свих шест услова).**

**ВРЛО ТЕШКА УТАКМИЦА**

**1. Број освојених поена буде 230 и више**

**2. Утакмица траје преко 142 минута**

**3. Свих пет сетова завршено на разлику од 2 поена**

**4. Пети сет буде завршен резултатом 29:27 и више.**

**БИЛО КОЈИ ИЛИ СВА ЧЕТИРИ ОД ОВИХ УСЛОВА НОСИ УКУПНО 2,00 БОДА.**

**Све остале утакмице које се не могу сврстати у горе наведене услове и критеријуме ће бити означене као лагане.**

**Додатни критерији:**

**Пред свако коло комисија у саставу: Предсједник Комисије за КиУС, Врховни судија и Директор такмичења, ће се консултовати и одредити које су то утакмице у старту тешке (у неком колу би била по њиховој процјени једна до двије, а у неком ниједна итд.) о истим ће евиденцију водити предсједник Комисије и независно од горе наведених параметара ће водити евиденцију о тим утакмицама и на крају то увести у коначну листу (на овај начин се награђују судије које су од, у старту тешке утакмице, својим ауторитетом и квалитетом утакмицу учинили лаганом за суђење).**

**Критерији за одређивање ових утакмица су следећи:**

**-пласман на табели у том моменту,**

**-значај те утакмице за једну или другу екипу,**

**-међусобне тензије и однос између тих екипа,**

**-организација досадашњих утакмица „тежак“ или „врућ“ терен**

**-притисци на суђење и недисциплина актера као и покушаји утицаја на суђење од стране играча тренера или руководства екипа**

 **Комисија за КиУС**